text: қызылащы асутау (азутау) жотасының тау. шығыс қазақстан облысы күршім ауданы қараой ауылының солтүстігінде 17 км жерде орналасқан. абсолюттік биіктігі 1735 м. батыстан шығысқа қарай ендік бағытта 20 км-ге созылып жатыр, енді жері 10 км шамасында. беткейлері тіктеу, өзен арналарымен тілімденген. оңтүстігі мен шығысынан қалжыр, шаңдыбұлақ, бетпақдала, шеттерек өзендерінің салалары бастау алады. орта және жоғарғы девон шөгінділерінен, пермь түзілген. таудың қоңыр топырағында әр түрлі астық тұқымдас шалғындар, оңтүстік беткейінде далалық селеу, солтүстік беткейінде сұр күлгінді топырағында майқарағай орманы өскен. солтүстігінде тақпыр, шығысында тарлаулы қыстаулары бар.